google/wiki40b huggingface dataset:
Τζάκομο ντάλα Τόρε

Οικογένεια και καριέρα

Γεννημένος στη Ρώμη,ο Ντάλα Τόρε είναι μέλος οικογένειας κομήτων με καταγωγή από το Τρεβίζο. Ο πατέρας του, Πάολο Ντάλα Τόρε (1910-1993) ήταν ιστορικός τέχνης, Διευθυντής των Μουσείων του Βατικανού από το 1961 έως το 1975. Ο αδελφός του Τζουζέπε, είναι δικηγόρος, πρόεδρος του Δικαστηρίου της Πόλης του Βατικανού και πρώην γενικός υπαρχηγός της Τάξης του Αγίου Τάφου. Ο παππούς του , Τζουζέπε (1885-1967) ήταν δημοσιογράφος, διευθυντής της εφημερίδας του Βατικανού l'osservatore Romano από το 1920 έως το 1960.

Τάγμα της Μάλτας

Ο Ντάλα Τόρε έγινε Ιππότης της Τιμής και της Αφοσίωσης του Κυρίαρχου Τάγματος το 1985 και ορκίστηκε ως Ιππότης της Δικαιοσύνης το 1993. Το 1994 εξελέγη Μέγας Ηγεμών (Prior) της Λομβαρδίας και της Βενετίας, θέση που κράτησε μέχρι το 1999. Από το 1999 έως το 2004 ήταν μέλος του Κρατικού Συμβουλίου.
Το 2004 ο Dalla Torre εξελέγη μέγας ταξιάρχης του Τάγματος. Το 2008 αυτομάτως έγινε μεταβατικός αναπληρωτής ad interim (επικεφαλής του Τάγματος) μετά τον θάνατο του 78ου Πρίγκιπα και Μεγάλου Άρχοντα, του Αδερφού Άντριου Μπερτιέ, στις 7 Φεβρουαρίου μέχρι τις εκλογές του 79ου Πρίγκιπα και του Μεγάλου Άρχοντα, Αδερφού Μάθιου Φέστινγκ, στις 11 Μαρτίου.
Στις 24 Ιανουαρίου 2009 ο Ντάλα Τόρε εξελέγη Μέγας Prior της Ρώμης. Eπανεξελέγη Μέγας Prior της Ρώμης στις 12 Φεβρουαρίου 2015 και παρέμινε στη θέση μέχρι να εκλεγεί Πρίγκηπας και Μέγας Άρχων, το 2017.
Στις 29 Απριλίου 2017, τρεις μήνες μετά την παραίτηση του Αδερφού Μάθιου Φέστινγκ ως Πρίγκιπα και Μεγάλου Άρχοντα ο Ντάλα Τόρε, εξελέγη επικεφαλής του Τάγματος της Μάλτας, ως αναπληρωτής του Μεγάλου Άρχοντα. Κατείχε αυτή τη θέση μέχρι τις 2 Μαΐου 2018 όταν εξελέγη Πρίγκιπας και Μέγας Άρχων.
Ευρωπαϊκά Βραβεία Κινηματογράφου του 2008

Η 21η Τελετή Απονομής των Ευρωπαϊκών Βραβείων Κινηματογράφου έλαβε χώρα στις 6 Δεκεμβρίου 2008 στην Κοπεγχάγη της Δανίας.
Μεγάλη νικήτρια της βραδιάς αναδείχτηκε η ιταλική ταινία «Gomorra» , επίσημη πρόταση της χώρας της για τα βραβεία Όσκαρ της ίδιας χρονιάς, η οποία αποτελεί μερική μεταφορά του ομότιτλου βιβλίου καταγγελτικών ντοκουμέντων του Ρομπέρτο Σαβιάνο, από τον Ματτέο Γκαρρόνε. Για τη συνολική προσφορά της στον κινηματογράφο βραβεύτηκε η Βρετανίδα ηθοποιός Τζούντυ Ντεντς.
Ποπ κουλτούρα

Ποπ κουλτούρα (από τα αγγλικά popular culture ή pop culture, δηλ. δημοφιλής κουλτούρα) ονομάζεται γενικότερα το σύνολο των πιστεύω και αντικειμένων που επικρατεί μία συγκεκριμένη στιγμή ή και διαχρονικά. Αυτό το σύνολο μπορεί να περιλαμβάνει αναφορές σε φιλοσοφικές ιδέες ή και τέχνες, όπως ο κινηματογράφος, τα βιβλία, η μουσική και τα βιντεοπαιχνίδια, που έχουν επηρεάσει έντονα την κοινωνία αναγνωρίζονται από μία μεγάλη μερίδα ατόμων, ανεξάρτητα από το αν έχουν συσχέτιση ή γνώση του ουσιαστικού αντικειμένου που αντιπροσωπεύει το εκάστοτε σύμβολο.

Ιστορία

Ο όρος «popular culture» έχει χρονολογηθεί στον 19ο αιώνα και νωρίτερα. Παραδοσιακά, η ποπ κουλτούρα έχει συνδεθεί με το χαμηλό επίπεδο εκπαίδευσης και τις κατώτερες κοινωνικές τάξεις. Από το τέλος του Β΄ Παγκοσμίου Πολέμου και ακολουθώντας τις τεράστιες πολιτισμικές και κοινωνικές αλλαγές που συνέβησαν από τις παρεμβάσεις των μέσων, το νόημα της ποπ κουλτούρας ξεκίνησε να αλληλοκαλύπτεται με αυτό της μαζικής κουλτούρας, της κουλτούρας μέσων, του πολιτισμού της εικόνας, της καταναλωτικής κουλτούρας, και της κουλτούρας για μαζική κατανάλωση.
Πολύχρωμες Σπείρες (τοιχογραφία)

Οι "Πολύχρωμες Σπείρες" είναι τοιχογραφία μεγάλων διαστάσεων, που αποκαλύφθηκε στον οικισμό του Ακρωτηρίου της Σαντορίνης και κοσμούσε τον τοίχο δωματίου του δεύτερου - μη σωζόμενου - ορόφου του κτιρίου Ξεστή 3. Οι διαστάσεις της είναι περίπου 3,20 μέτρα ύψος και 5,30 μέτρα πλάτος.
Αποτελεί απόδειξη του γεγονότος ότι οι καλλιτέχνες της Θήρας γνώριζαν την λεγόμενη Σπείρα του Αρχιμήδη, πάνω από χίλια χρόνια πριν από αυτόν. Στην τοιχογραφία προκαλεί εντύπωση μια σειρά από σπείρες διακοσμημένες με κουκκίδες, διαμέτρου περίπου 32 εκατοστών, οι οποίες είναι σχεδόν τέλειες σπείρες του Αρχιμήδη, με αποκκλίσεις από την μαθηματική φόρμουλα που δεν ξεπερνούν το ένα τρίτο του χιλιοστού. Οι ερευνητές πιστεύουν ότι οι σπείρες σχεδιάστηκαν με στάμπο (stencil) που αποτελείτο από έξι επιμέρους τμήματα για εύκολη μεταφορά, αλλά δεν είναι γνωστό το πως κατασκευάστηκε αυτός ο οδηγός.
Άρποι

Οι Άρποι ήταν αρχαία Ελληνική πόλη στην Ιταλία, σημερινή Απουλία. Η πόλη συμμάχησε με τους Ρωμαίους το 326 π.Χ., κατά τη διάρκεια του δεύτερου Σαυνιτικού πολέμου. Στον πόλεμο με τον Πύρρο συμμάχησε πάλι με τους Ρωμαίους, αλλά μετά τη μάχη των Καννών το 217 π.Χ. πήγαν με το μέρος του Αννίβα μέχρι το 213 π.Χ., οπότε και επανακαταλήφθηκαν από τους Ρωμαίους. Τα αρχαία νομίσματά της εικονίζουν κεφαλές της Αθηνάς, της Περσεφόνης, του Δία και του Άρη.
Δουνκέρκη (ταινία)

Πλοκή

Η εξέλιξη των γεγονότων δεν ακολουθεί ευθύγραμμη πορεία.
Κατά τη διάρκεια της Μάχης της Γαλλίας, οι συμμαχικές δυνάμεις έχουν ξεμείνει στη Δουνκέρκη. Οι Άγγλοι στρατιώτες προσπαθούν να διασωθούν, ενώ παράλληλα τους επιτίθενται γερμανικά αεροπλάνα.
Το Βασιλικό Ναυτικό ζητά από τους πολίτες να κατευθυνθούν προς τη Δουνκέρκη για να σώσουν τους στρατιώτες. Ανάμεσα σε αυτούς, είναι ο Ντόσον με το γιο του, Πίτερ, και έναν φίλο τους γιου του, τον Τζορτζ, που βρίσκονται στο καράβι Moonstone. Οι τρεις τους διασώζουν έναν στρατιώτη, ο οποίος βρίσκεται σε κατάσταση σοκ. Όταν καταλαβαίνει ότι ο Ντόσον κατευθύνεται προς τη Δουνκέρκη, τους επιτίθεται και κατά τη διάρκεια της σύγκρουσης ο Τζορτζ χτυπά και χάνει την όρασή του. 
Στη συνέχεια, μαχητικά αεροπλάνα κατευθύνονται προς τη Γαλλία. Το ένα πετά με πιλότο τον Φάριερ και το άλλο πέφτει στη θάλασσα και ο πιλότος του, Κόλινς, διασώζεται από το Moonstone.
Στην πορεία, Άγγλοι στρατιώτες μπαίνουν σε πλοίο για να γλυτώσουν, ενώ τους επιτίθενται γερμανικά αεροσκάφη. Το πλοίο αρχίζει και βυθίζεται και πολλοί στρατιώτες πνίγονται. Αρκετοί που επιζώντες, ανεβαίνουν στο Moonstone, όπου διαπιστώνεται ότι ο Τζορτζ είναι νεκρός. Παράλληλα, ο Φάριερ καταστρέφει το γερμανικό βομβαρδιστικό.
Στο τέλος, ο ναύαρχος Μπόλτον δηλώνει πως έχουν διασωθεί και επιστρέφουν στη Μεγάλη Βρετανία 330.000 στρατιώτες, και εκείνος θα παραμείνει εκεί, ώσπου να σωθούν και οι Γάλλοι. Οι Βρετανοί στρατιώτες βρίσκονται στο τρένο της επιστροφής, ενώ ο Φάριερ ξεμένει από καύσιμα, καίει το αεροπλάνο και συλλαμβάνεται από τον γερμανικό στρατό.

Βραβεία/Διακρίσεις

Στα 90ά βραβεία Όσκαρ κέρδισε σε τρεις κατηγορίες: μοντάζ, μοντάζ ήχου και μίξης ήχου, ενώ ήταν υποψήφια σε άλλες πέντε: καλύτερης ταινίας, σκηνοθεσίας,  φωτογραφίας, πρωτότυπης μουσικής και σχεδιασμού παραγωγής.
Στις Χρυσές Σφαίρες ήταν υποψήφια σε τρεις κατηγορίες: καλύτερης δραματικής ταινίας, καλύτερου σκηνοθέτη και πρωτότυπης μουσικής.
Στα Βραβεία BAFTA κέρδισε το βραβείο καλύτερου ήχου και ήταν υποψήφια και στις κατηγορίες: καλύτερης ταινίας, σκηνοθέτη, φωτογραφίας, μουσικής, μοντάζ, σχεδιασμού παραγωγής και οπτικών εφέ.
Στα βραβεία Satellite έλαβε το βραβείο καλύτερου ήχου και ήταν υποψήφια στις κατηγορίες: καλύτερης ταινίας, σκηνοθέτη, πρωτότυπου σεναρίου, Β' Ανδρικού Ρόλου (Μαρκ Ράιλανς), φωτογραφίας, πρωτότυπης μουσικής, μοντάζ, σχεδιασμού κοστουμιών, οπτικών εφέ και καλλιτεχνικής διεύθυνσης και σχεδιασμού παραγωγής. Στα Βραβεία Σωματείου Ηθοποιών ήταν υποψήφιο όλο το καστ για την ερμηνεία του.
Στα βραβεία Γκράμι ήταν υποψήφια στην κατηγορία του καλύτερου soundtrack.
Οκρούγκ Ρούντνικ

Η Οκρούγκ Ρούντνικ (σερβικά : Руднички округ) ήταν διοικητική περιοχή ή Διοικητική διαίρεση του Πριγκιπάτου της Σερβίας έπειτα Διοικητική διαίρεση του Βασιλείου της Σερβίας και Διοικητική διαίρεση του Βασιλείου Σέρβων, Κροατών και Σλοβένων.

Ιστορία

Ιδρύθηκε το 1834 με βάση το Ναχαγιέ Ρουντνίσκα και καταργήθηκε το 1922 όταν ίδρυσαν οι 33 περιφέρειες (Όμπλαστ) του Βασιλείου των Σέρβων, Κροατών και Σλοβένων και προσαρτήθηκε στην Όμπλαστ Σουμανδίας. Η διοικητική περιοχή αποτελούνταν από τις υποδιαιρέσεις: Σρεζ Μοράβα, Σρεζ Μαυροβούνιου και Σρεζ Κάτσερ.
Μετρονόμος του Μαίλτσελ

Ο μετρονόμος (ιταλικά: metronomo, γαλλικά και αγγλικά: metronome, γερμανικά: Mertonom, ελληνικής προέλευσης) είναι συσκευή που χρησιμοποιείται για την ρυθμική μέτρηση μιας μουσικής σύνθεσης.

Κατασκευή

Ο Μετρονόμος του Μαίλτσελ (γερμ. Mälzell Metronom) πρωτοκατασκευάστηκε το 1814 από τον Γιόχαν Μέλτσελ (Johann Mälzell). Το ξύλινο κουτί από το ποίο αποτελείται το εξωτερικό του είναι σε σχήμα πυραμίδας, στο εσωτερικό υπάρχει ωρολογιακός μηχανισμός που θέτει σε ταλάντωση μια μακρόστενη (περίπου 18 x 3) επίπεδη ατσάλινη ράβδο (εκκρεμές). Στην βάση της ράβδου υπάρχει μια μικρή τρύπα απ' όπου περνάει ο μεταλλικός άξονας γύρω από τον οποίο ταλαντεύεται η ράβδος. Όσο πιο μικρή είναι η απόσταση μεταξύ του σταθερού και του κινητού βαριδιού, τόσο πιο μεγάλος είναι ο αριθμός των ταλαντώσεων (χτύπων) του εκκρεμούς ανά λεπτό.

Χρήση και Λειτουργία

Ο αριθμός των ταλαντώσεων (40 ως 208 ανά λεπτό: «κλίμακα του Μαίλτσελ») που αναγράφεται πίσω από το εκκρεμές ρυθμίζεται με ένα κινητό ραβδί.
Υπάρχουν επίσης ηλεκτρονικοί μετρονόμοι σε διάφορα μεγέθη.
Αγκάλη Εύβοιας

Τουρισμός

Η Αγκάλη τις τελευταίες δεκαετίες λόγο της φυσικής ομορφιάς της, έχει γνωρίσει μια ραγδαία ανάπτυξη. Τους καλοκαιρινούς μήνες οι επισκέπτες αυξάνουν τον πληθυσμό κατακόρυφα και μπορεί να φτάνουν τον Αύγουστο και τους οχτώ με δέκα χιλιάδες. Πόλος έλξης είναι η πεντακάθαρη θάλασσα και η τεράστια παραλία από βότσαλο που σε συνδυασμό με την πυκνή βλάστηση δημιουργούν ένα μαγευτικό τοπίο. Στην Αγκάλη υπάρχουν πολλές ταβέρνες που ο επισκέπτης μπορεί να δοκιμάσει τα ολόφρεσκα ψάρια του Αιγαίου και τα τοπικά εδέσματα. Στην περιοχή έχει χτιστεί ένας μεγάλος αριθμός από εξοχικές κατοικίες και πολλά ενοικιαζόμενα διαμερίσματα καθώς και αρκετά ξενοδοχεία. Στο νοτιότερο τμήμα της παραλίας υπάρχει και πλήρως εξοπλισμένο camping.

Ιστορία

Ιστορικά η περιοχή φαίνεται πως έχει κατοικηθεί από τους προϊστορικούς χρόνους ακόμα. Αυτό καταδεικνύουν ευρήματα, ειδικά στην χερσόνησο του Αγίου Βασιλείου.  Στον ίδιο χώρο υπάρχουν ίχνη από κτίσματα που παραπέμπουν σε οικισμούς κλασικών χρόνων. Το σημείο αυτό είναι ένα εξαιρετικό παρατηρητήριο προς το Αιγαίο αφού και λόγο του ύψους του προσφέρει θέα προς όλα τα νησιά των Βορείων Σποράδων μέχρι τη Σκύρο και το ακρωτήριο της Κύμης. Ενδέχεται μάλιστα να έχει χρησιμοποιηθεί παλιότερα και για το σκοπό αυτό. Στο κέντρο της παραλίας  υπάρχουν  επίσης ερείπια από Ενετικό κατά πάσα πιθανότητα πύργο. Στην δασική περιοχή που βρίσκεται κοντά στο νοτιότερο άκρο της παραλίας, υπάρχει δύσβατος λόφος στην κορυφή του οποίου βρίσκονται ερείπια ναού, αγνώστου χρονολόγησης. Στο νοτιότερο σημείο της στα όρια με την παραλία της Κρύας Βρύσης, κρυμμένο μέσα σε θάμνους, υπάρχει τμήμα οχύρωσης που έχει διατηρηθεί και παρουσιάζει καθ΄ ύψος  μέχρι 2 και 3 δομές.
Η Αγκάλη έχει χρησιμοποιηθεί στο παρελθόν σαν  εμπορικός σταθμός για τον δήμο Νηλέα. Πριν ακόμα αναπτυχθεί το οδικό δίκτυο του νομού η επικοινωνία της περιοχής με την Χαλκίδα ήταν πολλή δύσκολη και επικίνδυνη. Για το λόγο αυτό οι κάτοικοι προτιμούσαν τη θαλάσσια επικοινωνία και έρχονταν σε επαφή με το Βόλο και τις  Σποράδες. Εκεί επίσης γίνονταν και διάφορες εμπορικές συναλλαγές και ανταλλαγές προϊόντων,  ακόμα και ανοιχτά στην θάλασσα (αρόδου).
 
Στον δεύτερο παγκόσμιο πόλεμο στην περιοχή Σταυρός, οι Ιταλοί είχαν τοποθετήσει ισχυρό παράκτιο πυροβολείο, για τον έλεγχο του γύρω θαλάσσιο χώρο.
Πιερ Λουίτζι Νέρβι

Βιογραφία

Φοίτησε στο Πανεπιστήμιο της Μπολόνια και ολοκλήρωσε τις σπουδές του το 1913. Ο Νέρβι δίδαξε και ως καθηγητής μηχανολογίας στο Πανεπιστήμιο της Ρώμης από το 1946 έως το 1961. Είναι ευρέως γνωστός για τη μελέτη του προσυμπιεσμένου σκυροδέματος και των ελαφρών τόξων για μεγάλες στέγες.
Μετά την αποφοίτησή του, ο Nέρβι μπήκε στη κοινότητα κατασκευαστών τσιμέντου. Πέρασε αρκετά χρόνια στον ιταλικό στρατό κατά τη διάρκεια του Α΄ Παγκοσμίου Πολέμου (1915-1918), όπου υπηρέτησε στο Σώμα των μηχανικών. Η εκπαίδευσή του ήταν πολύ κοντά σε αυτή που θα δεχόταν ένας Ιταλός φοιτητής αρχιτέκτονας-μηχανικός σήμερα.
Το έτος 1961 - 62 ο Νέρβι τιμήθηκε από το πανεπιστήμιο του Χάρβαρντ με την ετήσια διάλεξη του, (annual lectureship-Norton professor) η οποία είχε θέμα «Η αισθητική και τεχνολογία στην αρχιτεκτονική»

Βραβεία

Ο Νέρβι έχει βραβευθεί από το Ινστιτούτο Δομικής Μηχανικής (Institution of structural Engineers) το Αμερικανικό Ινστιτούτο Αρχιτεκτόνων (American institute of Architects) και από το RIBA. Ακόμη βραβεύθηκε με το Frank P. Brown Medal από το Franklin Institute το 1957.
Λεοπόλδος Α΄ της Αυστρίας

Βιογραφία

Γεννήθηκε στη Βιέννη και ήταν ο τρίτος γιος του Αλβέρτου Α΄ της Γερμανίας και της Ελισάβετ των Γκορίτσια, κόρη του Μάινχαρντ δούκα της Καρινθίας. Μετά τον θάνατο του πρωτότοκου Ροδόλφου Γ΄ δούκα της Αυστρίας, έγινε δούκας ο δευτερότοκος Φρειδερίκος Α΄. Ο Λεοπόλδος Α΄ κυβέρνησε μαζί του.  
Έκανε εκστρατεία αντιποίνων για τους συνεργούς της δολοφονίας του πατέρα του. Ο δραστήριος άνδρας ακολούθησε τον Ερρίκο Ζ΄ στην εκστρατεία του στην Ιταλία· το 1311 κατέστειλε μία εξέγερση των Γουέλφων (οπαδών του πάπα) στο Μιλάνο και πολιόρκησε τη Μπρέσκια. Το 1313 απεβίωσε ο Ερρίκος Ζ΄ και στις εκλογές, που έγιναν το επόμενο έτος για τον Γερμανό βασιλιά, υποστήριξε τον αδελφό του Φρειδερίκο. Παρά τις προσπάθειες και δωροδοκίες από τους Αψβούργους, ο Φρειδερίκος πήρε τέσσερις ψήφους και εκλέχθηκε με πέντε ψήφους ο Λουδοβίκος Δ΄ Βίττελσμπαχ. Ο Φρειδερίκος αμφισβήτησε την εγκυρότητα της εκλογής και ο Λεοπόλδος Α΄ τον υποστήριξε με στρατό στις αντιπαραθέσεις που ακολούθησαν. Ηττήθηκε το 1315 από τους Ελβετούς στη μάχη του Μοργκάρτεν. 
Όταν ο Φρειδερίκος αιχμαλωτίστηκε το 1322 στη μάχη του Μύλντοφ, ο Λεοπόλδος Α΄ συνέχισε τον ένοπλο αγώνα για την απελευθέρωσή του. Περικύκλωσε το κάστρο Κύμπουργκ του Λουδοβίκου Δ΄ όπου φυλασσόταν τα βασιλικά εμβλήματα, χωρίς επιτυχία. Το 1324 ο Λουδοβίκος Δ΄ πολιόρκησε ανεπιτυχώς το Μπουργκάου της Σουαβίας. Ο πάπας έθεσε υπό απαγόρευση τον Λουδοβίκο Δ΄, που αναγκάστηκε να ελευθερώσει τον Φρειδερίκο για να στεφθεί από τον πάπα. Ο Φρειδερίκος ορκίστηκε ότι θα έπειθε τον Λουδοβίκο Α΄ να ομολογήσει υποτέλεια στον Λουδοβίκο Δ΄, αλλιώς θα επέστρεφε στην αιχμαλωσία. Ο Λεοπόλδος Α΄ αρνήθηκε και ο Φρειδερίκος, κρατώντας τον λόγο του, επέστρεψε στον Λουδοβίκο Δ΄ που τον εκτίμησε και δέχθηκε να βασιλεύσουν μαζί. 
Απεβίωσε στο Στρασβούργο το 1326 και τάφηκε στη μονή Κένιγκσφελντεν στην Ελβετική πόλη Βίνντις του Άαργκαου. Ο Φρειδερίκος έμεινε μόνος δούκας ως το 1330 που απεβίωσε. Τον διαδέχθηκαν τα μικρότερα αδέλφια του Αλβέρτος Β΄ και Όθων.
Βησαντίνος

Υπό το όνομα Βησαντίνος εμφανίζεται στην Παλατινή Ανθολογία το επίγραμμα ΙΧ 118. Πρόκειται για τους στίχους 527-528 του Θέογνι, προερχόμενους, κατά τον Berg, από τον Μίμνερμο. Το όνομα είναι κατά πάσαν πιθανότητα εθνικό (Βυζαντινός) και ο Waltz τοποθετεί τον ποιητή στα χρόνια του Αδριανού (αρχές 1ου αιώνα). Ο Paton τον αγνοεί στον κατάλογο του βιβλίου ΙΧ αλλά αποδίδει σ’ αυτόν το από τον Waltz αποδιδόμενο στον Βηστίνο επίγραμμα ΧV 25.
Σέργιος Γυαλίστρας

Βιογραφία

Γεννήθηκε στην Αθήνα και ακολούθησε σπουδές πρώτα στη Στρατιωτική Σχολή Ευελπίδων και έπειτα στη Γαλλία. Πολέμησε στους Βαλκανικούς Πολέμους, στη Μικρασιατική Εκστρατεία και στον Δεύτερο Παγκόσμιο Πόλεμο. Μετά την αποστρατεία του ανέλαβε διευθυντής των Ελληνικών Σιδηροδρόμων (ΣΕΚ) από το 1946 ως το 1951. Στις εκλογές του 1952 εξελέγη βουλευτής Αθηνών με τον Ελληνικό Συναγερμό. Διορίστηκε υφυπουργός Αεροπορίας στην κυβέρνηση του Παπάγου, υπηρετώντας από τις 4 Νοεμβρίου 1952 ως τις 4 Οκτωβρίου 1955.
Έγραψε συνολικά 10 βιβλία, από τα οποία τα δύο βραβεύτηκαν από την Ακαδημία Αθηνών.
Απεβίωσε το 1964.
Μελισσάνθη

Βιογραφικά στοιχεία

Γεννήθηκε στην Αθήνα στις 7 Απριλίου 1907 και σπούδασε γαλλική και γερμανική φιλολογία στο Γαλλικό Ινστιτούτο και στην Abendschule Αθηνών. Εργάστηκε ως δημοσιογράφος και καθηγήτρια γαλλικών. Ασχολήθηκε με την ποίηση και το 1930 εξέδωσε την πρώτη ποιητική συλλογή (Φωνές εντόμου). Η δεύτερη συλλογή της (Προφητείες) απετέλεσε φιλολογικό γεγονος, και μάλιστα ο Μιλτιάδης Μαλακάσης καυχιόταν ότι παρουσίασε πρώτος αυτό το ποιητικό «φαινόμενο», που «πραγματικά αγγίζει το θαύμα». Ακολούθησαν άλλες επτά συλλογές. Κατά τη διάρκεια της σταδιοδρομίας της τιμήθηκε με τον έπαινο της Ακαδημίας Αθηνών (1936), με το Β΄ Κρατικό Βραβείο Ποίησης (1965), με το Α΄ Κρατικό Βραβείο Ποίησης (1976), με το Βραβείο του Ιδρύματος Ουράνη κ.α.
Απεβίωσε στις 9 Νοεμβρίου 1990, ταλαιπωρημένη από τον καρκίνο, και ενταφιάστηκε στο Πρώτο Νεκροταφείο Αθηνών. Ήταν παντρεμένη από το 1932 με τον δικηγόρο και πολιτικό Ιωάννη Σκανδαλάκη.
Εκτός από τις επιμέρους τιμητικές διακρίσεις έργων της, η Μελισσάνθη τιμήθηκε για το σύνολο της ποιητικής προσφοράς της με το παράσημο Χρυσό Σταυρό του Βασιλικού Τάγματος της Ευποιίας.
Όθων Κακλαμάνος

Βιογραφικά στοιχεία

Γεννήθηκε στην Βυτίνα το 1846. Η καταγωγή του ήταν από ηρωική οικογένεια. Ο πατέρας του υπήρξε υπασπιστής του στρατάρχη Καραϊσκάκη. Είχε χάσει το δεξί χέρι του στην μάχη, αλλά συνέχισε να πολεμάει με το αριστερό.
Ο Όθων Κακλαμάνος έπεσε πολεμώντας στην μάχη της Γκριτσόβαλης στο Δρεπάνι Θεσσαλίας το 1886.
Teirake Kaini Kiribati

Ο ύμνος Teirake Kaini Kiribati ή Stand up, Kiribati (Κιριμπάτι, ξύπνα) είναι ο εθνικός ύμνος του Κιριμπάτι. Στιχουργός και συνθέτης είναι ο Tamuera Ioteba Uriam και καθιερώθηκε το 1979.

Στίχοι

Στη γλώσσα των Νησιών Γκίλμπερτ:
Teirake kaini Kiribati
Teirake kaini Kiribati, Anene ma te kakatonga,

Tauraoi nakon te nwioko, Ma ni buokia aomata.

Tauaninne n te raoiroi, Tangiria aoma ta nako.

Tauaninne n te raoiroi, Tangiria aomata.
Reken te kabaia ma te rau Ibuakoia kaain abara Bon reken abara Bon reken te nano ae banin Ma te i-tangitangiri naba.

Ma ni wakina te kab'aia, Ma n neboa abara.

Ma ni wakina te kab'aia, Ma n neboa abara.
Ti butiko ngkoe Atuara Kawakinira ao kairika Nakon taai aika i maira.

Buokira ni baim ae akoi.

Kakabaia ara Tautaeka Ma ake a makuri iai.

Kakabaia ara Tautaeka Ma aomata ni bane.
Ελληνικά:
Σήκω, Κιριμπάτι!

Τραγούδησε με μεγάλη χαρά!

Ετοιμάσου να αναλάβεις την ευθύνη

Και να βοηθήσεις τον καθένα από μας!

Να είσαι προσηλωμένο στη δικαιοσύνη!

Αγάπη σε όλους τους ανθρώπους μας!

Να είσαι προσηλωμένο στη δικαιοσύνη!

Αγάπη σε όλους τους ανθρώπους μας!
Η επίτευξη της ικανοποίησης

Και της ειρήνης από τους ανθρώπους μας (θα είναι)

Όταν όλες οι καρδιές χτυπήσουν σε μία,

Με αγάπη ανάμεσά μας!

Μεταφέρετε ευτυχία και ομόνοια!

Με αγάπη ανάμεσά μας!

Μεταφέρετε ευτυχία και ομόνοια!
Σε ικετεύουμε, Θεέ, Να μας προστατεύεις και να μας οδηγείς στις μέρες που θα έρθουν.

Βοήθησέ μας με το χέρι σου που σκορπάει αγάπη.

Ευλόγησε την κυβέρνησή μας και όλους τους ανθρώπους μας!

Ευλόγησε την κυβέρνησή μας και όλους τους ανθρώπους μας!
Καραμπουλάκ (Δημοκρατία της Ινγκουσετίας)

Ιστορία

Το Κοζακικό στάνιτσα του Καραμπουλάκσκαγια (Карабулакская) ιδρύθηκε τον 19ο αιώνα. Το καθεστώς πόλης χορηγήθηκε το 1995. 
Στην δεκαετία του 1990, ο πληθυσμός της πόλης υπερδιπλασιάστηκε, λόγω μιας εισροής προσφύγων από την γειτονική Τσετσενία. 

Διοικητικό και δημοτικό καθεστώς

Εντός του πλαισίου των διοικητικών διαιρέσεων, είναι ενσωματωμένο ως πόλη δημοκρατικής σημασίας του Καραμπουλάκ, έχοντας ισοδύναμο καθεστώς με αυτό των επαρχιών. Ως δημοτική διαίρεση, η πόλη δημοκρατικής σημασίας του Καραμπουλάκ είναι ενσωματωμένη ως Αστικό Οκρούγκ του Καραμπουλάκ.

Οικονομία

Ένα χημικό εργοστάσιο βρίσκεται στο Καραμπουλάκ.
Ελίνα Νετσάγιεβα

Προσωπική ζωή

Τον Δεκέμβριο του 2017, άλλαξε το όνομα της από Elina Netšajeva σε Elina Nechayeva. Είναι ρωσικής καταγωγής.
Εγκάρσια μυελίτιδα

Διαφορική διάγνωση

Η εγκάρσια μυελίτιδα είναι μια φλεγμονώδης διαταραχή του νωτιαίου μυελού που εμφανίζεται σε ένα ή περισσότερα νωτιαία επίπεδα. Στη διαφοροδιάγνωσή της, μοιάζει με την ισχαιμική μυελοπάθεια, γιατί και σε αυτή δεν έχουμε σταθεροποίηση της κλινικής της εικόνας μετά την έναρξη των συμπτωμάτων. Συστήνεται μαγνητική τομογραφία εγκεφάλου και Νωτιαίου Μυελού, όπου η παρουσία αλλοιώσεων της λευκής ουσίας αποτελεί ισχυρό προγνωστικό παράγοντα για τη μελλοντική ανάπτυξη πολλαπλής σκλήρυνσης.

Πρόγνωση -Prognosis

Η ανάρρωση από την Εγκάρσια μυελίτιδα διακυμαίνεται ανάμεσα στούς ασθενείς, και επίσης εξαρτάται από το υποκείμενο αίτιο. Ορισμένοι ασθενείς αρχίζουν να επανέρχονται μεταξύ της 2ης και 12ης εβδομάδος από την έναρξη των συμπτωμάτων, και η βελτίωση μπορεί να συνεχισθεί μέχρι και πάνω από 2 χρόνια. Δυστυχώς μερικοί ασθενείς δεν δείχνουν ποτέ σημάδια βελτίωσης. Οι ασθενείς αυτοί (περίπου 30% του συνόλου) καθηλώνονται σε αναπηρικό αμαξίδιο (wheelchair-bound)ή καθηλώνονται κλινήρεις (bedridden)με εκσεσημασμένη αναπηρία βασικών λειτουργικών αυτοεξυπηρέτησης. Ομως η έγκαιρη θεραπεία είναι πολύ σημαντική. Η πείρα δείχνει ότι σε έγκαιρη θεραπεία η αποκατάσταση των ασθενών είτε είναι πλήρης ή σχεδόν πλήρης. Η εκάστοτε θεραπεία εξαρτάται και από το υποκείμενο αίτιο. Οταν τό αίτιο της Εγκάρσιας μυελίτιδας είναι άγνωστο, αναγκαστικά η νόσος "βαφτίζεται" Ιδιοπαθής Εγκάρσια μυελίτιδα και η θεραπεία της είναι Κορτιζόνες + Πλασμαφαίρεση. Σε ασθενείς με εγκάρσια μυελίτιδα, η παρουσία αλλοιώσεων της λευκής ουσίας στην MRI εγκεφάλου αποτελεί ισχυρό προγνωστικό παράγοντα για τη μελλοντική ανάπτυξη πολλαπλής σκλήρυνσης [multiple sclerosis: MS]. Η ιδιοπαθής Εγκάρσια μυελίτιδα αποτελεί διάγνωση αποκλεισμού.
Βασίλε Ταρλέφ

Βιογραφία

Ο Ταρλέφ γεννήθηκε στην Μπασκάλια στις 9 Οκτωβρίου του 1963 και σπούδασε Πολιτικός Μηχανικός. Ανήκει στη φυλή των Βεσσαράβων Βουλγάρων και είναι γνωστός για τη δημοτικότητά του στη χώρα του.

Πρωθυπουργία

Διορίστηκε Πρωθυπουργός στις 19 Απριλίου 2001 και διαδέχτηκε στο αξίωμα τον Ντουμίτρου Μπράγκιτς. Παραιτήθηκε στις 19 Μαρτίου του 2008 σε μία απρόσμενη κίνηση, λέγοντας ότι ήθελε να κάνει χώρο για το "νέο αίμα". Παρέμεινε υπηρεσιακός πρωθυπουργός μέχρι το διορισμό αντικαταστάτη. Στις 20 Μαρτίου το Κοινοβούλιο ενέκρινε την παραίτηση και ο Πρόεδρος Βλαντιμίρ Βορόνιν πρότεινε τη Ζινάιντα Γκρετσεάνιι για διάδοχο, που έγινε έτσι πρώτη γυναίκα στο πρωθυπουργικό αξίωμα στην ιστορία της χώρας.
Banc de binary

Προϊόντα και Υπηρεσίες

Η εταιρία επιτρέπει στους πελάτες της να προβλέψουν την αλλαγή τιμής ενός χρηματοπιστωτικού προϊόντος, χρησιμοποιώντας μία πλατφόρμα συναλλαγών, η οποία παρέχεται από μία Ισραηλινή εταιρία, την Spotoption και προσαρμόζεται από την Banc De Binary. Οι πελάτες της εταιρίας δεν κατέχουν τα προϊόντα αλλά προβλέπουν αν η τιμή θα ανέβει ή θα πέσει  μέσα σε ένα συγκεκριμένο χρονικό πλαίσιο. Η Spotoption, διαθέτει την πλατφόρμα σε άλλες 170 εταιρίες με ίδιο περιεχόμενο υπηρεσιών. Ο ρόλος της Banc De Binary είναι να δημιουργεί λογαριασμούς πελατών ως μεταπωλητής της SpotOption. Η εταιρία δίνει την δυνατότητα στους πελάτες της να διαλέξουν ανάμεσα από 200 χρηματοπιστωτικά προϊόντα όπως εμπορεύματα, μετοχές, οικονομικούς δείκτες και συναλλάγματα, καθώς και την επιλογή χρησιμοποίησης διαφόρων παραλλαγών της πλατφορμας όπως την κλασσική binary options, την long term options, sixty seconds, one touch (boundary options),  και pairs trading.